Τα χρόνια πέρασαν. Οι παλαιοί αφεντάδες και νοικοκυραίοι των χρόνων εκείνων μένουν ελάχιστοι εις τον Πειραιά. Άλλοι πέθαναν και άλλοι εγκαταστάθηκαν εις στην Αθήνα. Ενθυμούμαι με νοσταλγία εκείνα τα χρόνια που άρχισε να γίνεται ο Πειραϊκός Σύνδεσμος, πόσο εργάσθηκαν οι τότε μεγαλέμποροι και βιομήχανοι, που έκαναν δωρεάς ως και οι τότε αρχόντισσες και οι θυγατέρες τους, που οργάνωναν εορτές στην Τερψιθέα και στον Τινάνειο Κήπο που πωλούσαν "Μάϊδες" για να κατορθώσει ο Πειραϊκός να μάθει τέχνες και γράμματα στα φτωχά πειραιωτόπουλα.